Peyper blaser in groot Sesnasies-stryd | Netwerk24
Peyper blaser in groot Sesnasies-stryd
24 Desember 2020 16:17
Jaco Peyper sal volgende jaar op Twickenham die blaser wees wanneer Engeland teen Frankryk te staan kom in die Sesnasies-reeks. Foto: Getty Images
Joy Neville sal in twee Sesnasies-wedstryde as die TV-skeidsregter diens doen. Foto: Getty Images
Suid-Afrika se voorste skeidsregter, Jaco Peyper, sal op 13 Maart vir die eerste keer in meer as 'n jaar weer die fluitjie in 'n toets dra.
Peyper, wat nog nie weer oorsee kon reis vir toetse sedert die Covid-19-pandemie toegeslaan het nie, sal die Sesnasies-kragmeting tussen Engeland en Frankryk op Twickenham hanteer.
Sy landgenoot Marius van der Westhuizen is as die TV-skeidsregter vir daardie wedstryd aangewys.
Peyper en Van der Westhuizen sal 'n week later, wanneer Skotland in Edinburg teen Italië te staan kom, weer dieselfde rolle vertolk.
• Een van die wêreld se voorste vroueskeidsregters, Joy Neville, is as die TV-skeidsregter vir twee wedstryde (Engeland teen Skotland en Engeland teen Italië) in volgende jaar se Sesnasies-reeks aangewys.
Die 37-jarige Neville het Ierland in twee Wêreldbeker-toernooie as speler verteenwoordig.
Meer oor: Marius Van Der Westhuizen | Jaco Peyper | Frankryk | Sesnasies-Reeks | Skeidsregters | Engeland